open-index/open-wikipedia-markdown huggingface dataset:
Fremre vokal

En **fremre vokal** er en type vokal som brukes i talespråk. Det som kjennetegner uttalen av fremre vokaler er at tunga er så langt fram i munnen som mulig uten å skape hindringer som vil gjøre lyden til en konsonant. De fremre vokalene som defineres i det internasjonale fonetiske alfabetet (IPA) er:

* Trang fremre urunda vokal 
* Trang fremre runda vokal 
* Halvtrang fremre urunda vokal 
* Halvtrang fremre runda vokal 
* Halvåpen fremre urunda vokal 
* Halvåpen fremre runda vokal 
* Nesten-åpen fremre urunda vokal 
* Åpen fremre urunda vokal 
* Åpen fremre runda vokal 

## Litteratur
*
Kasai-Oriental

**Kasai-Oriental** kan være

*Kasaï-Oriental (provins) Provins i Den demokratiske republikken Kongo fra 2009.
*Kasaï-Oriental (tidligere provins) Provins i DR Kongo til 2009, da den ble delt i tre nye provinser.
Nesten-fremre vokal

En **nesten-fremre vokal** er en type vokal som brukes i talespråk. Det som kjennetegner uttalen av nesten-fremre vokaler er at tunga er posisjonert som hos fremre vokaler, men litt lenger bak i munnen. De nesten-fremre vokalene som defineres i det internasjonale fonetiske alfabetet (IPA) er:

* Nesten-fremre nesten-åpen urunda vokal 
* Nesten-fremre nesten-åpen runda vokal 

## Litteratur
*
Russland under Vinter-OL 2006

**Russland under Vinter-OL 2006**. 190 sportsutøvere fra Russland deltok i femten sporter under Vinter-OL 2006 i Torino i USA. Russland ble fjerde beste nasjon med åtte gull-, seks sølv- og åtte bronsemedaljer. Skøyteløperen Dmitrij Dorofejev var Russlands flaggbærer under åpningsseremonien.

## Medaljer

## Medaljevinnerne
Midtre vokal

En **midtre vokal** er en type vokal som brukes i talespråk. Det som kjennetegner uttalen av midtre vokaler er at tunga er posisjonert midtveis mellom slik den er i fremre vokaler og bakre vokaler. De midtre vokalene som defineres i det internasjonale fonetiske alfabetet (IPA) er:

* Trang midtre urunda vokal 
* Trang midtre runda vokal 
* Halvtrang midtre urunda vokal 
* Halvtrang midtre runda vokal 
* Schwa 
* Halvåpen midtre urunda vokal 
* Halvåpen midtre runda vokal 
* Nesten-åpen midtre vokal 

## Litteratur
*
Universitetet i Kinshasa

**Universitetet i Kinshasa** (fransk: *Université de Kinshasa*) er et universitet i Kinshasa, hovedstaden i Den demokratiske republikken Kongo. Universitetet var et av tre universiteter, sammen med Universitetet i Kisangani og Universitetet i Lubumbashi, som utgjorde Université nationale du Zaïre.

## Referanser


## Eksterne lenker
*
Jevgenij Sadovyj

**Jevgenij Viktorovitsj Sadovyj** (russisk: ; født 19. januar 1973) er en russisk tidligere svømmer som under sommer-OL 1992 i Barcelona vant tre gullmedaljer på 200&nbsp;m og 400&nbsp;m fri og 4&times;200&nbsp;m fri stafett for Samveldet av uavhengige stater. Sadovyj tok to også to gull under langbane-EM 1991 i Athen, for Sovjetunionen, samt to gull og én sølv under langbane-EM 1993 i Sheffield, for Russland.

## Referanser


## Eksterne lenker
*
Russland under Vinter-OL 2010

**Russland under Vinter-OL 2010**. Sportsutøvere fra Russland deltok under Vinter-OL 2010 i Vancouver i Britisk Columbia i Canada 12. til 28. februar 2010. Vertslandet for den neste vinterolympiaden satt igjen med færrest gullmedaljer i et vinter-OL siden oppløsningen av Sovjetunionen, og med 13 medaljer totalt fikk landet sin dårligste medaljefangst siden oppløsningen. 
__TOC__

## Medaljer

## Medaljevinnerne

## [[Aking under Vinter-OL 2010|Aking]]

## [[Alpine grener under Vinter-OL 2010|Alpine grener]]

## [[Bobsleigh under Vinter-OL 2010|Bobsleigh]]

## [[Curling under Vinter-OL 2010|Curling]]

Russland kvalifiserte kun kvinnlaget til årets OL: 
**Skip:** Ludmila Privivkova 
**Tredje:** Anna Sidorova 
**Andre:** Nkeiruka Ezekh 
**Første:** Ekaterina Galkina 
**Reserve:** *[[Margarita Fomina]]*

Laget endte på en 6.-plass etter de innledende rundene og kvalifiserte seg ikke for sluttspillet.

## [[Freestyle under Vinter-OL 2010|Freestyle]]

## [[Kombinert under Vinter-OL 2010|Kombinert]]

## [[Kunstløp under Vinter-OL 2010|Kunstløp]]

Nøkkel: OD = Obligatorisk dans, FD = Fridans, FL = Friløp, O = Originaldans, KP = Kortprogram

## [[Langrenn under Vinter-OL 2010|Langrenn]]

## [[Skeleton under Vinter-OL 2010|Skeleton]]

## [[Skihopp under Vinter-OL 2010|Skihopp]]

## [[Skiskyting under Vinter-OL 2010|Skiskyting]]

## [[Hurtigløp på skøyter under Vinter-OL 2010|Skøyter, hurtigløp]]

## [[Hurtigløp på skøyter under Vinter-OL 2010|Skøyter, kortbaneløp]]

## [[Snøbrett under Vinter-OL 2010|Snøbrett]]
Nesten-bakre vokal

En **nesten-bakre** vokal er en type vokal som brukes i talespråk. Det som kjennetegner uttalen av nesten-bakre vokaler er at tunga er posisjonert som hos bakre vokaler, men litt lenger fram i munnen. Det er bare definert én nesten-bakre vokal i det internasjonale fonetiske alfabetet (IPA):

* Nesten-trang nesten-bakre vokal 

## Litteratur
*
Bakre vokal

En **bakre vokal** er en type vokal som brukes i talespråk. Det som kjennetegner uttalen av bakre vokaler er at tunga er så langt bak i munnen som mulig uten å skape hindringer som vil gjøre lyden til en konsonant. De bakre vokalene som defineres i det internasjonale fonetiske alfabetet (IPA) er:

* Trang bakre urunda vokal 
* Trang bakre runda vokal 
* Halvtrang bakre urunda vokal 
* Halvtrang bakre runda vokal 
* Halvåpen bakre urunda vokal 
* Halvåpen bakre runda vokal 
* Åpen bakre urunda vokal 
* Åpen bakre runda vokal 

## Litteratur
*
Kasai

**Kasai** kan være:

*Kasai (elv) – elv i Angola og  Den demokratiske republikken Kongo

Det er også et navn brukt om flere provinser i Den demokratiske republikken Kongo
*Kasaï (provins) – nåværende navn på provinsen som før 2009 het Kasaï-Occidental (tidligere provins)
*Kasaï-Oriental (provins) – Provins fra 2009.
*Kasaï-Oriental (tidligere provins) – Provins i DR Kongo til 2009, da den ble delt i tre nye provinser.

Det er også et japansk etternavn:
*Noriaki Kasai – Skihopper
*Yoshiko Kasai - Skihopper
Danyon Loader

**Danyon Joseph Loader** (født 21. april 1975 i Timaru), newzealandsk svømmer som deltok i de olympiske leker 1992 i Barcelona 1996 i Atlanta.

Han ble olympisk mester i svømming to ganger under Sommer-OL 1996 i Atlanta, da han vant både 200&nbsp;m og 400&nbsp;m fri for menn.

## OL-medaljer
*  1996  Atlanta - **Gull** i svømming, 200 m fri menn New Zealand 
*  1996  Atlanta - **Gull** i svømming, 200 m fri menn New Zealand 
*  1992  Barcelona - Bronse i svømming, 200 m butterfly menn New Zealand 

## Referanser


## Eksterne lenker
*
Waisenhuset i Trondheim

**Waisenhuset i Trondheim** er en bygning som ligger Kongsgårdsgata 2 i Midtbyen i Trondheim, rett ved siden av Vestfronten på Nidarosdomen. Waisenhuset (Waisen, som på tysk betyr foreldreløs) er en av Trondheims eldste sosiale institusjoner, og allerede fra 1732 hadde foreldreløse barn både skoleplass og boplass her.

## Historie
Waisenhuset i Trondheim ble opprettet som en av byens milde stiftelser allerede i 1635. Stiftelsen led for øvrig under dårlig økonomi helt til Thomas Angell testamenterte en del av sin formue til Waisenhuset i 1762. Den nåværende bygningen ble oppført i perioden 1771–1772 med Heinrich Kühnemann som arkitekt, og er en to-etasjers hovedbygning i vinkel mot sørvest med to uthus mot nord som sammen skaper et gårdsrom. 

### 1825–1855: Døveskole

Den 1. april 1825 åpnet den første døveskolen i Norge dørene. Skolen hadde fått leie lokaler i Waisenhuset og ble grunnlagt som **Trondhjems Døvstummeinstitutt** i 1825 og holdt da til i Waisenhuset frem til de flyttet flyttet de inn i Rødbygget i Bispegata 9b i 1855, i 1991 flyttet døveskolen til Heimdal. 

Da skolen startet hadde den bare 7 elever. Skolen hadde plass til 30 elever, og i 1828 var alle elevplassene fylt opp. Elevene gikk på skolen i fem år. Målet med undervisningen var å lære elevene et praktisk yrke så de kunne forsørge seg selv. For å klare det måtte de lære å lese og skrive. Elevene måtte også forberedes til konfirmasjonen, som fungerte som en avsluttende eksamen. Uten konfirmasjon ble man ikke regnet som voksen, og kunne verken få arbeid eller inngå ekteskap. 

### 1900-tallet: ombygginger
Uthuset nærmest Kongsgårdsgata ble ombygget til boligformål av arkitekt Wilhelm Swensen i 1949. Hovedbygningen ble ombygget senest i 1930, men fikk beholde sitt eksteriør med preg av rokokko. Fasaden mot Prinsens gate var opprinnelig skjult av et annet uthus, men kom til syne igjen (og fikk installert vinduer) på 1950-tallet da det meste av omkringliggende uthus ble revet. Leder for denne ombyggingen var arkitekt Herman Krag. 

### Dagens bruk
Bygningen eies per 2017 av Nidaros domkirke og Vår Frue menighet, og menighetenes administrasjon har kontorer her.

Fra 2002 ble også kirkestuene gjort tilgjengelig. Disse brukes blant annet av menigheten til kirkekaffe, konfirmantarbeid samt møtevirksomhet. Kirkestuene leies også ut. 

## Litteratur
*
*
*

## Eksterne lenker
* http://www.norsk-dovemuseum.no/fakta_og_fagstoff-trondheim_doveskole 
*http://www.nidarosdomen.no/menighet-og-kirkelige-handlinger/om-oss
Nesten-trang vokal

En **nesten-trang vokal** (også **lax vokal**) er en type vokal som brukes i talespråk. Det som kjennetegner uttalen av nesten-trange vokaler er at tunga er posisjonert som hos trange vokaler, men noe lenger fra ganen. De nesten-trange vokalene som defineres i det internasjonale fonetiske alfabetet (IPA) er:

* Nesten-trang nesten-fremre urunda vokal 
* Nesten-trang nesten-fremre runda vokal 
* Nesten-trang nesten-bakre vokal 

## Litteratur
*
Eisstadion Badrutts Park

**Eisstadion Badrutts Park** i St. Moritz, Sveits var arenaen som ble brukt til hurtigløpsøvelsene under de olympiske vinterlekene i 1928 og i 1948. Foruten OL-løpene har banen også vært arena for EM allround, i 1925.

Badrutts Park ligger 1856 meter over havet. Banen ble åpnet i 1921, men har ikke vært i bruk siden 1948. Det har blitt satt en verdensrekord her; av finnen Clas Thunberg med 43,6 på 500 meter i 1931.

Området brukes i dag som driving range for den lokale golfklubben.

## Referanser
Halvtrang vokal

En **halvtrang vokal** er en type vokal som finnes i talespråk. Det som kjennetegner uttalen av halvtrange vokaler er at tunga er posisjonert to tredeler av avstanden mellom trange og sentrale vokaler. De halvtrange vokalene som defineres av det internasjonale fonetiske alfabetet (IPA) er:

* Halvtrang fremre urunda vokal 
* Halvtrang fremre runda vokal 
* Halvtrang midtre urunda vokal 
* Halvtrang midtre runda vokal 
* Halvtrang bakre urunda vokal 
* Halvtrang bakre runda vokal 

## Litteratur
*
Anke Möhring

**Anke Möhring** (født 28. august 1969 i Magdeburg, Sachsen-Anhalt) er en tysk tidligere svømmer og europamester for Øst-Tyskland. Möhring vant gull på 400&nbsp;m fri under Europamesterskapet i 1989 og 800&nbsp;m fri i 1987 og 1989. Hun deltok også under sommer-OL 1988 i Seoul, hvor hun tok bronse på 400&nbsp;m fri.

I 1989 ble Möhring kåret til *[[Årets svømmer|Årets svømmer i Europa]]* av det amerikanske magasinet *[[Swimming World Magazine]]*.

## OL-medaljer
*  1988  Seoul - Bronse i svømming, 400 meter fri damer  Øst-Tyskland

## Referanser


## Eksterne lenker
*
Sentral vokal

En **sentral vokal** er en type vokal som brukes i talespråk. Det som kjennetegner uttalen av en sentral vokal er at tunga posisjoneres halvveis mellom slik er hos trange vokaler og hos åpne vokaler. Den eneste sentrale vokalen med eget symbol i det internasjonale fonetiske alfabetet (IPA) er schwa .

## Litteratur
*
Halvåpen vokal

En **halvåpen vokal** er en vokal som brukes i talespråk. Det som kjennetegner uttalen av halvåpne vokaler er at tunga er posisjonert to tredeler av avstanden mellom åpne og sentrale vokaler. De halvåpne vokalene som defineres i det internasjonale fonetiske alfabetet (IPA) er:

* Halvåpen fremre urunda vokal 
* Halvåpen fremre runda vokal 
* Halvåpen midtre urunda vokal 
* Halvåpen midtre runda vokal 
* Halvåpen bakre urunda vokal 
* Halvåpen bakre runda vokal 

## Litteratur
*
Malebodammen

**Malebodammen** (tidligere **Stanley-Pool** etter oppdageren Henry Morton Stanley, også kalt *Ngobila-sjøen*, *Lake Nkunda*, *Pool Malebo*)  er en langstrakt og grunn innsjø - eller mer en utvidelse av Kongo - beliggende på grensen mellom Republikken Kongo og Den demokratiske republikken Kongo. 

Ved breddene av Malebodammen, ligger de to lands hovedsteder Kinshasa (DR Kongo) og Brazzaville (Republikken Kongo).

Foran Livingstonefallene, som er Kongoflodens gjennombrudd gjennom nedre Guineas høydedrag, oppdemmes den vannrike floden i en innsjø som er omkring 30 km lang og 21 km bred og på det meste 16 m dyp. Malebodammen ligger på 272 moh. og har mange skogbevokste store og små øyer (bl.a. den 180 km² store Mbamu), og de omkransende fjellene kommer opp i 600 moh.

Kongofloden er seilbar fra Malebodammen og oppover til byene Mbandaka, Kisangani and Bangui; nedenfor umuliggjøres dette av fossene og strykene.

Henry Morton Stanley nådde innsjøen den 12. mars 1877 og grunnla her i 1882 *Station Léopoldville* (i dag Kinshasa), som gradvis vokste fra regionalt handelssentrum og utgangspunkt for ekspedisjoner til storby. Den senere bygde Kongobanen knytter Malebodammen med havnen Matadi på atlanterhavskysten.
Günther Huber

**Günther Huber** (f. 1965) er en italiensk tidligere bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.

Huber vant en olympisk bronsemedalje i bobsleigh under vinter-OL 1994 i Lillehammer. Sammen med Stefano Ticci kom han på tredjeplass i toerbob bak to lag fra Sveits

Fire år senere, under vinter-OL 1998 i Nagano ble han olympisk mester i toerbob. Han og Antonio Tartaglia kom på delt førsteplass med Canada.

Huber ble verdensmester i bobsleigh 1999 i Cortina d'Ampezzo i toerbob.
## OL-medaljer
* 1998  Nagano -  **Gull** i bobsleigh, toerbob  Italia
* 1994  Lillehammer -  Bronse i bobsleigh, firerbob  Italia

## Referanser


## Eksterne lenker
*
Nesten-åpen vokal

En **nesten-åpen vokal** er en type vokal som brukes i talespråk. Det som kjennetegner uttalen av nesten-åpne vokaler er at tunga er posisjonert som hos åpne vokaler, men noe lenger fra bunnen av munnen. De nesten-åpne vokalene som defineres i det internasjonale fonetiske alfabetet (IPA) er:

* Nesten-åpen fremre urunda vokal 
* Nesten-åpen midtre vokal 

## Litteratur
*
Stefano Ticci

**Stefano Ticci** (født 13. mai 1962), er en italiensk bobkjører som deltok i de olympiske vinterleker 1984 i Sarajevo, 1988 i Calgary, 1992 i Albertville og 1994 i Lillehammer.

Huber vant en olympisk bronsemedalje i bobsleigh under Vinter-OL 1994 i Lillehammer. Sammen med Günther Huber kom han på tredjeplass i toerbob bak to lag fra Sveits

## OL-medaljer
* 1994  Lillehammer -  Bronse i bobsleigh, firerbob  Italia

## Eksterne lenker
*
Åpen vokal

En **åpen vokal** er en type vokal som brukes i nesten alle kjente talespråk. Det som kjennetegner uttalen av åpne vokaler er at tunga er posisjonert så langt fra ganen som mulig. Åpne vokaler kalles også **lave vokaler** på grunn av tungas posisjon. De åpne vokalene som defineres i det internasjonale fonetiske alfabetet (IPA) er:

* Åpen fremre urunda vokal 
* Åpen fremre runda vokal 
* Åpen bakre urunda vokal 
* Åpen bakre runda vokal 

## Litteratur
*
Harald Czudaj

**Harald Czudaj** (født 14. februar 1963) er en tysk bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.

Czudaj ble olympisk mester i bobsleigh under vinter-OL 1994 i Lillehammer. Han var med på det tyske laget som vant konkurransen i firerbob foran Sveits og et annet tysk lag. De andre på laget Karsten Brannasch, Olaf Hampel og Alexander Szelig.

## OL-medaljer
* 1994  Lillehammer -  **Gull** i bobsleigh, firerbob  Tyskland

## Referanser


## Eksterne lenker
* 
* 
*
Have a Cigar

**«Have a Cigar»** er en sang av Pink Floyd på albumet *[[Wish You Were Here (Pink Floyd-album)|Wish You Were Here]]*, utgitt i 1975. Sangen er skrevet av Roger Waters og sunget av «gjestevokalist» Roy Harper. På LP-utgivelsene er dette åpningslåten på side to, og på CD-ene er den spor nummer tre. Sangen er fem minutter og åtte sekunder lang.

## Struktur
Teksten er en bitende kritikk av musikkbransjens grådige, ignorante og dobbeltmoralske elementer. Toppsjefene i plateselskapene beskrives som en blanding av kyniske, ignorante, uvitende og uinteresserte. En av linjene i sangen omtaler en sjef som ikke har forstått at ingen i bandet faktisk *heter* Pink Floyd:

:*«The band is just fantastic, that is really what I think, oh by the way, which one's Pink?»*
:(*Bandet er fantastisk, det mener jeg virkelig. Men forresten, hvem av dere er Pink?*)

Musikken er en slags funk og rock-blanding, der bass og trommer skaper en «groove» mens synthesizeren og gitaren spiller et melodisk riff. Sangen slutter med en gitarsolo som, ved hjelp av lydeffekter, til slutt høres ut som om den kommer fra en radio. Noen skifter så kanal på «radioen», og sangen går så sømløst over til albumets tittelspor «Wish You Were Here».

Opprinnelig skulle Roger Waters selv synge sangen, men han hadde noen små problemer med stemmebåndet sitt etter innspillingen av «Shine On You Crazy Diamond», og David Gilmour ville ikke synge den. Roy Harper holdt på med innspillingen av sitt album *HQ* i studio 2 i Abbey Road Studio på samme tid som Pink Floyd skulle spille inn sangen i studio 3. Gilmour gikk til Harper og spurte om han ville gjøre et forsøk på en sang de trengte vokal på, noe Harper takket ja til. Waters angret senere på at han ikke sang låten selv. Dermed ble «Have a Cigar» en av kun to Pink Floyd-sanger med hovedvokal av en person utenfor bandet. Den andre sangen er «The Great Gig in the Sky» med Clare Torry.

## Konsertfremføringer
Sangen ble spilt under Pink Floyds turneer i 1975 og 1977. Under fremføringene i 1975 og 1977 sang Roger Waters hovedvokal, og David Gilmour bidro som støttevokalist. Roy Harper var med på en fremføring av sangen, nemlig under bandets konsert på Knebworth-festivalen i 1975. 

Det finnes ingen offisielt utgitte konsertopptak av sangen.

## Personell
På originalinnspillingen fra 1975 medvirker:
*Roger Waters, bass, koring
*David Gilmour, gitar, koring
*Richard Wright, keyboard
*Nick Mason, trommer, perkusjon
*Roy Harper, vokal

## Referanser


## Eksterne lenker
*
Ulf Hielscher

**Ulf Hielscher** (født 30. november 1967) er en tysk bobkjører som deltok i de olympiske vinterleker 1994 i Lillehammer.

Hielscher vant en olympisk bronsemedalje i bobsleigh under Vinter-OL 1994 i Lillehammer. Han var med på det tyske laget som kom på tredjeplass i firerbob bak et annet tysk lag og Sveits. De andre på laget var Wolfgang Hoppe, René Hannemann og Carsten Embach.

Hielscher ble verdensmester i bobsleigh 1995 i Winterberg i firerbob.
## OL-medaljer
* 1994  Lillehammer -  Bronse i bobsleigh, firerbob  Tyskland

## Eksterne lenker
*
Domenico Semeraro

**Domenico Semeraro** (født 3. februar 1964), er en sveitsisk bobkjører som deltok i de olympiske vinterleker 1994 i Lillehammer.

Semeraro vant en olympisk sølvmedalje i bobsleigh under vinter-OL 1994 i Lillehammer. Han var med på det sveitsiske laget som kom på andreplass i  konkurransen i firerbob bak Tyskland. De andre på laget var Gustav Weder, Donat Acklin og Kurt Meier.

Semeraro ble verdensmester i bobsleigh 1993 i Innsbruck i firerbob.

## OL-medaljer
* 1994  Lillehammer -  Sølv i bobsleigh, firerbob  Sveits

## Eksterne lenker
*
DaleGudbrand

**Dale-Gudbrand** er en studentforening ved Norges miljø- og biovitenskapelige universitet, NMBU, på Ås. Foreningen består av gudbrandsdøler og andre som har en form for tilknytning til Gudbrandsdalen. Foreningen teller rundt 15 aktive medlemmer som alle har kommet fra kommuner i Gudbrandsdalen til Agrarmetropolen for å studere. 

Foreningen ble stiftet i 1991 ved den daværende utdanningsinstitusjonen Norges landbrukshøyskole, NLH, som i 2005 fikk universitetsstatus og skiftet navn til UMB. I 2014 skiftet universitetet navn til NMBU. Studentkulturen er viktig for enhver Ås-student og man finner et mangfold av studentforeninger og organisasjoner for enhver smak. Ved universitetet ble også Norges første studentforening stiftet, som i dag lever i beste velgående.

Dale-Gudbrand har medlemmer fra Gudbrandsdalen og fra sidedalene Ottadalen og Gausdal: 
Lesja,
Dombås,
Dovre,
Skjåk,
Lom,
Vågå,
Sel,
Nord-Fron,
Sør-Fron,
Ringebu,
Øyer,
Gausdal,
Lillehammer.

## Formålsparagraf
*Formålet vårt æ å vælsetja og ta vare på røt'n våre.
*Oss lyt marknadsføre liv og kultur ifrå Dala.
*Oss lyt slost mot ytre negativ påvirkning, slek som knoting
*...og bruk tå utenlandske ord.
*Samheill oss Grudbrandsdøler imellom ska stå høgt!

## Eksterne lenker
* 
* 
*  DaleGudbrand hjemmeside
*  NMBU sin hjemmeside
*  Ås kommune
Antonio Tartaglia

**Antonio Tartaglia** (født 13. januar 1968), italiensk bobkjører som deltok i de olympiske vinterleker 1998 i Nagano.

Tartaglia ble olympisk mester i bobsleigh under vinter-OL 1998 i Nagano. Sammen med Günther Huber kom de på delt førsteplass med Canada i toerbob.

## OL-medaljer
* 1998  Nagano -  **Gull** i bobsleigh, toerbob  Italia

## Eksterne lenker
*
Omer Bhatti

**Omer Michael Jamal Bhatti** (født 14. juni 1985 i Drammen) er en norsk hiphopartist med artistnavnet **«O-Bee»**. Han er blant annet kjent for sitt vennskap med den avdøde popstjernen Michael Jackson. Han har i ettertid begynt en karriere som artist (danser og rapper).  

Hans karriere innenfor rap og hiphop er i samarbeid med plateselskapet Universal Music Group.

I 2014 var han dommer i Norske talenter.

## Bakgrunn
Bhatti er født i Drammen og vokste opp på Holmlia. Hans foreldre er Pia (Winje) og Riz Bhatti, henholdsvis fra Brønnøysund og Pakistan. Begge har jobbet for Michael Jackson.

## Michael Jackson
Bhatti møtte Michael Jackson i Tunisia for første gang i 1996. Han har i  flere år bodd sammen med Jackson-familien og bodde i perioder på Jacksons ranch Neverland i California.

## Referanser


## Eksterne lenker
* 
*
Karen Allen

**Karen Jane Allen** (født 5. oktober 1951 i Carrollton i Illinois) er en amerikansk skuespiller, kjent for rollen som Marion Ravenwood i Indiana Jones-filmene *[[Jakten på den forsvunne skatten]]* og *[[Indiana Jones og krystallhodeskallens rike]]*.

Hun har ellers hatt sentrale roller i filmer som *[[Deltagjengen]]*, *[[The Wanderers]]*, *[[Starman]]*, *[[Ghost in the Machine (film)|Ghost in the Machine]]* og *[[The Sandlot]]*.

## Referanser


## Eksterne lenker
* 
*
Ertefrøbille

**Ertefrøbille** (*Bruchus pisorum*) er en av billene i delgruppen (underfamilien) frøbiller i familiegruppen bladbiller.

## Utbredelse
Ertefrøbille registreres av og til helt sør i Norge, men skal ikke være utbredt og vanlig. Den kommer vanligvis med importerte erter. Den finnes i de fleste europeiske land. Den er spredt til flere verdensdeler (?), og kommer opprinnelig fra Nord-Amerika.

## Utseende og levevis
Ertefrøbille er 5&nbsp;mm lang, nesten helt brunsvart, men med noen hvite hårflekker på ryggen. De fire innerste følehornsleddene og litt av leggene (tibia) på frambeina er rødlige.

Larvene er lyst hvitgule, noe kortvokst. De utvikler seg i erter. De regnes som skadedyr siden de følger med ertene til lagring. Etter en tid gnager de seg ut av erten. Dette etterlater en uthult ert med et lite hull.

## Referanser




## Eksterne lenker
* 
* ''Bruchus pisorum'' - Fauna Europaea
* Norsk Entomologisk forening
Bønnefrøbille

**Bønnefrøbille** (*Acanthoscelides obtectus*) er en av billene i underfamilien frøbiller i familiegruppen bladbiller.

## Utbredelse
Bønnefrøbille registreres av og til i Norge, men skal ikke være utbredt og vanlig. Den kommer vanligvis med importerte brune bønner. Den finnes i de fleste europeiske land. Den er spredt til flere verdensdeler, og kommer opprinnelig fra Asia.

## Utseende og levevis
Bønnefrøbille er 3,5-4&nbsp;mm lang, stripet gråbrun, noe spraglete. De foretrekker særlig tørre, brune bønner, men kan forekomme i andre belgfrukter.

Larvene utvikler seg i belgfruktene og etterlater uthulte belgfrukter med et lite hull. Den regnes som skadedyr på belgfrukter, men kan bekjempes ved å kaste angrepet mat. Den spres ikke til annen mat enn tørre belgfrukter.

## Referanser




## Eksterne lenker
* 
* ''Acanthoscelides obtectus'' - Fauna Europaea
* Norsk Entomologisk forening
Huétraktaten (1883)

**Huétraktaten** av **1883** er en traktat diktert av franskmennene den 25. august 1883 overfor vietnameserne. Med den måtte keiseren av Annam tilerkjenne Annam og Tonkin til Frankrike som franske protektorater. Vietnameserne aksepterte samtidig den forutgående franske overtakelsen av Cochinkina.

Traktaten gav franskmennene alt de hadde ønsket seg i Vietnam. Teksten ble diktert til vietnameserne av den franske koloniadministrator Jules Harmand i kjølvannet av den franske militære erobring av Thuan An-fortene, og traktaten er også blitt kalt ***Harmandtraktaten***.

Kina, som anså Vietnam som del av sin umiddelbare interessesfære, avviste traktaten, og sendte militære styrker inn i Tonkin. Selv om verken Frankrike eller Kina erklærte hverandre krig, kom det til kamphandlinger høsten 1883. Franske styrker inntok citadellene i Bac Ninh, Son Tay og Tuyen Quang.

Med traktatene som ble signert den 11. mai og 9. juni 1884 i Tianjin aksepterte Kina Huétraktaten.

I franske diplomatiske sirkler ble Huétraktaten ansett som i overkant skarp, og den ble ikke ratifisert i Frankrike. Den ble i stedet for mildnet en smule i det vietnamesiske keiserdømmets favør i 1884. Den nye Huétraktaten, også kalt *Patenôtretraktaten* eller *Protektoratstraktaten*, skulle regulere Frankrikes styre over Vietnam for de neste syv tiårene.
Huétraktaten

**Huétraktaten** kan være:

*Huétraktaten av 1863, som bekreftet den første Saigontraktaten
*Huétraktaten av 1883 (*Harmandtraktaten*), som avstår Tonkin og Annam til det franske kolonivelde
*Huétraktaten av 1884 (*Patenõtretraktaten* eller *Protektoratstraktaten*), som bekrefter 1883-traktaten men mildner den noe
Marco Jakobs

**Marco Jakobs** (født 30. mai 1974) er en tysk bobkjører som deltok i De olympiske vinterleker i 1998 i Nagano.

Jakobs ble olympisk mester i bobsleigh under Vinter-OL i 1998 i Nagano. Han var med på det tyske laget som vant konkurransen i firerbob foran Sveits og Frankrike. De andre på laget var Christoph Langen, Markus Zimmermann og Olaf Hampel.

Jakobs ble verdensmester i toerbob i 2001 i St. Moritz.

## OL-medaljer
* 1998  Nagano -  **Gull** i bobsleigh, firerbob  Tyskland

## Referanser


## Eksterne lenker
*
David MacEachern

**David «Dave» MacEachern** (født 4. november 1967), canadisk bobkjører som deltok i de olympiske vinterleker 1992 i Albertville, 1994 i Lillehammer og 1998 i Nagano.

MacEachern ble olympisk mester i bobsleigh under vinter-OL 1998 i Nagano. Han og Pierre Lueders kom på delt førsteplass med Italia i toerbob.

## OL-medaljer
* 1998  Nagano -  **Gull** i bobsleigh, toerbob  Canada

## Eksterne lenker
*
Hårek den hardbalne

***Hårek den hardbalne*** (engelsk originaltittel *Hägar the Horrible*) er en tegneserie skapt av den amerikanske tegneren Dik Browne (1918–1989) i 1973. Hårek er en avisserie med både dagsstriper og søndagssider og eies og distribueres av King Features Syndicate. Siden 1988 har Brownes sønn Chris Browne tegnet Hårek. I Norge er det Gard Espeland som oversetter serien til nynorsk for Bulls Pressetjeneste.

Hårek er en viking fra middelalderen som konstant drar på plyndretokt til England. Hjemme har han kona *[[Gyda]]*, barna *[[Frode]]* og *Møyfrid* pluss hunden *[[Fenris]]* og anda *Hugin*. Med seg på tokt har han kompisen Kark, som har en jerntrakt på hodet og er dum som et brød. Det finnes også andre personer som er med, blant annet moren til Gyda, kjæresten til Møyfrid som er trubadur, ei barsk vikingjente som vil gifte seg med Frode når ho vert stor, Seidmannen (en druideliknende lege), munken bror Olav, skjenkestoveverten, en dragedreper i rustning, mannskapet til Hårek og eieren av et slott i England.

Tegneserien er full av humor, både den enkle med illustrerte vitser, ordspill og merkelige situasjoner, og den litt mer dype som Gydas meninger og sånt som tar litt tid å forstå.
Markus Nüssli

**Markus Nüssli** (født 9. juli 1971), sveitsisk bobkjører som deltok i de olympiske vinterleker 1998 i Nagano.

Nüssli vant en olympisk sølvmedalje i bobsleigh under vinter-OL 1998 i Nagano. Han var med på det sveitsiske laget som kom andreplass i firerbob bak Tyskland. De andre på laget var Marcel Rohner, Markus Wasser og Beat Seitz.

## OL-medaljer
* 1998  Nagano -  Sølv i bobsleigh, firerbob  Sveits

## Eksterne lenker
*
Rødbøltunnelen

**Rødbøltunnelen** er en to-løps motorveitunnel på E18 i Larvik kommune i Vestfold. Tunnelen er 160 meter lang. Tunnelen har to kjørefelt i hvert løp.

## Se også
*Danebo miljøtunnel

*Veitunneler i Norge
*Undersjøiske veitunneler i Norge

## Referanser
Huétraktaten (1863)

**Huétraktaten** av 1863 var en traktat undertegnet den 14. april 1863 mellom representanter for Vietnam og det franske kolonivelde. Traktaten åpnet tre vietnamesiske havner for utenlandshandel (Tourane, Balat og Quảng Yên). Dessuten ble kristen misjon garantert frihet, og vietnamesiske utenriksaffærer ble stilt under fransk  beskyttelse. Saigon, som var blitt inntatt av franskmennene i 1862, ble erklært som hovedstad for Fransk Indokina. 

I det strore og hele var traktaten en bekreftelse av det som var blitt nedfelt i den første Saigontraktaten.

## Eksterne lenker
* André Adolphe-Eugène Disdéri - Anamittisk ambassasør 1863
Båndstripe

**Båndstripe** er et lite rektangulært bånd som indikerer at en person er tildelt en orden, medalje eller er innehaver av en annen utmerkelse, eksempelvis et ferdighetsmerke. Båndstriper erstatter benyttelsen av ordenstegn og medaljer i full størrelse.

## Anvendelse
Båndstriper er særlig ofte brukt på uniform, enten denne er militær eller tilhører politiet eller andre uniformerte etater. Båndstripene er da gjerne montert i grupper som indikerer alle utmerkelser en person har fått, i rangrekkefølge. Båndspenne kan også benyttes av sivile og til sivilt antrekk. Det er da vanligere at det bare bæres båndspenne for en utmerkelse. 

## Utforming
Båndstriper er som regel utformet i fargemønster som tilsvarer ordens- eller medaljebåndet til den utmerkelse båndstripen markerer at en person er tildelt. Utformingen kan varieres med ulike tilleggstegn, som rosetter, stjerner, monogrammer, løv eller grener, for å markere bestemte klasser, grader eller tilleggsfortjenester innen en og samme utmerkelse. 

Forholdet mellom høyde og lengde kan variere. I Norge er det vanlig at forholdet er tilnærmet 1:3.

## Rekkefølge
Båndstriper monteres i gruppe etter de regler som gjelder i hvert enkelt land. Det er vanlig at landets egne dekorasjoner bæres først og deretter andre lands utmerkelser etter nærmere angitte regler. I Norge er bestemmelser om dette fattet i Forsvarssjefens direktiv av 30. september 2009.

## Se også
*Liste over dekorasjoner godkjent til bruk på norsk militær uniform

## Referanser


## Eksterne lenker
*  Oversikt over norske sivile og militære utmerkelser i *f-xtra*, nr. 1, 2009, bilag til *Forsvarets Forum*, nr. 11, 2009
Bruno Mingeon

**Bruno Mingeon** (født 7. september 1967 i Bourg-Saint-Maurice) er en fransk tidligere bobkjører som deltok i de olympiske vinterleker 1992 i Albertville, 1994 i Lillehammer, 1998 i Nagano, 2002 i Salt Lake City og 2006 i Torino.

Mingeon vant en olympisk bronsemedalje i bobsleigh under vinter-OL 1998 i Nagano. Han var med på det franske laget som kom på delt tredjeplass sammen med Storbritannia bak Tyskland og Sveits i firerbob. De andre på laget var Emanuel Hostache, Éric le Chanony og Max Robert.

Mingeon ble verdensmester i bobsleigh 1999 i Cortina d'Ampezzo i firerbob.
## OL-medaljer
* 1998  Nagano -  Bronse i bobsleigh, firerbob  Frankrike

## Eksterne lenker
*
Sean Olsson

**Sean Olsson** (født 2. mars 1967), er en britisk bobkjører som deltok i de olympiske vinterleker 1994 i Lillehammer og 1998 i Nagano.

Olsson vant en olympisk bronsemedalje i bobsleigh under vinter-OL 1998 i Nagano. Han var med på det britiske laget som kom på delt tredjeplass sammen med Frankrike, bak Tyskland og Sveits i firerbob. De andre på laget var Dean Ward, Courtney Rumbolt og Paul Attwood.

## OL-medaljer
* 1998  Nagano -  Bronse i bobsleigh, firerbob  Storbritannia

## Eksterne lenker
*
Rockhampton (Queensland)

**Rockhampton** er en by i Queensland, Australia. Byen har rundt 75&nbsp;000 innbyggere og ligger 60 mil nord for Brisbane. Byen ligger ved elva Fitzroy. Det var brødrene Charles og William Archer fra Larvik som slo seg ned her i 1853 og grunnla en farm, Gracemere (oppkalt etter kona til en annen bror, Tom). De var på jakt etter beiteland. Den yngre broren Colin Archer kom seinere til Gracemere . Han var den første som seilte opp elva Fitzroy. 8 år seinere vendte han tilbake til Larvik og ble berømt konstruktør av båter. I området fins Mt Sleipner og bydelen Berserker. 

Flommen i Australia desember 2010 og januar 2011 satte hovedveiene og flyplassen under vann. Fitzroy-elva, som renner gjennom Rockhampton, hadde den 5. januar 2010 en vannstand på 9,4 meter over normalen.

## Referanser


## Eksterne lenker
*
Vonetta Flowers

**Vonetta Lashaw Flowers** (født **Vonetta Jeffery** 29. oktober 1973 i Birmingham i Alabama), er en amerikansk bobkjører som deltok i de olympiske vinterleker 2002 i Salt Lake City og 2006 i Torino.

Flowers ble olympisk mester i bobsleigh under vinter-OL 2002 i Salt Lake City. Sammen med Jill Bakken vant hun toerbob for damer foran to tyske lag.

2002 var første gang som det ble arrangert bobsleigh for damer under et vinter-OL. Flowers ble også historisk som den første fargede person som ble olympisk mester under et vinter-OL.

## OL-medaljer
* 2002  Salt Lake City -  **Gull** i bobsleigh, toerbob damer  USA

## Eksterne lenker
*
Audi S8

**Audi S8** er en sportslig versjon av Audi A8, begge bilene har samme karosseri.

Audi S8 er utstyrt med en 5,2 liters V10 fra Lamborghini Gallardo.

## Eksterne lenker
*
Barn av rusmisbrukere

**Barn av rusmisbrukere – BAR** er en norsk bruker-, pårørende- og interesseorganisasjon for alle som har opplevd foreldres eller andre omsorgspersoners rusmiddelbruk som en belastning. Organisasjonen ble stiftet av Marius Sjømæling, Mia Myllymäki, Elisabeth Nordhus Lied og Anne-Karin Kolstad i 2009. 

I 2010 etablerte organisasjonen den anonyme chattetjenesten BARsnakk. I 2017 ble rapporten «Når lyset knapt slipper inn» lansert. Rapporten oppsummerer en studie som har analysert 750 anonymiserte samtalelogger fra BARsnakk.

Utover å tilby et anonymt rom for samtale, driver organisasjonen utstrakt påvirkningsarbeid, gjennom deltakelse i en rekke ulike råd og utvalg, samarbeid med kommuner, og deltakelse i politiske høringsprosesser. 

Siden oppstart har organisasjonen hatt kontor i Oslo. I 2013 ble det opprettet lokal avdeling med eget kontor i Tromsø, som var operativt frem til midten av 2017, da kontoret ble lagt ned som følge av organisatoriske endringer.

## Referanser


## Eksterne lenker
* 
*
Emil Aamli Carlson

**Emil Aamli Carlson** (født 19. april 1976 i Kristiansand) er en norsk utforsyklist og psykolog.

I 2009 vant Carlson Norgesmesterskap i utforsykling som ble avholdt i Grefsenkleiva. Han representerte da Hafjell Freerideklubb. Carlson ble også norgesmester 1999. Carlson har konkurrert siden 1993 og fokuserte tidlig på utfor-disiplinen.

## Meritter
* 1.-plass NM utfor 1999 og 2009
* 1.-plass Norgescupen utfor 2009.
* 23.-plass EM

## Referanser
Landon Donovan

**Landon Timothy Donovan** (født 1982) er en amerikansk fotballspiller som spiller for innendørsklubben San Diego Sockers. Han spiller som regel som hengende spiss, men opptrer også ofte i en rolle som offensiv midtbane eller ving.

Donovan var en av de første som kom ut av IBM Soccer Academy i Bradenton i Florida. Han ble erklært turneringens beste spiller i U-17 VM i 1999 før han signerte for Bayer Leverkusen. Etter seks år med klubben, hvor han egentlig for det meste var på lån hos San Jose Earthquakes, dro Donovan til Los Angeles Galaxy i 2005. Han returnerte til Bundesliga i begynnelsen av 2009 for et tre måneders opphold i Bayern München. I 2010 dro han på et kort låneopphold til Everton FC.

Donovan er både mestscorende og har flest assistmål for . Han har også flest kamper blant alle aktive spillere.

## Eksterne lenker
* 
*
Pierre Lueders

**Pierre Fritz Lueders** (født 26. september 1970 i Edmonton), er en canadisk tidligere bobkjører som deltok i de olympiske vinterleker 1994 i Lillehammer, 1998 i Nagano, 2002 i Salt Lake City, 2006 i Torino og 2010 i Vancouver.

Lueders ble olympisk mester i bobsleigh under vinter-OL 1998 i Nagano. Han og David MacEachern kom på delt førsteplass med Italia i toerbob.

Åtte år senere, under vinter-OL 2006 i Torino kom han på andreplass sammen med Lascelles Brown i toerbob.

Lueders ble verdensmester i bobsleigh 2004 i Königssee og 2005 i Calgary begge gangene i toerbob.

## OL-medaljer
* 1998  Nagano -  **Gull** i bobsleigh, toerbob  Canada
* 2006  Torino -  Sølv i bobsleigh, firerbob  Canada

## Eksterne lenker
*
Sandra Kiriasis

**Sandra Kiriasis** (født **Sandra Prokoff** 4. januar 1975 i Dresden) er en tysk bobkjører som deltok i de olympiske vinterleker 2002 i Salt Lake City og 2006 i Torino.

Prokoff vant en olympisk sølvmedalje i bobsleigh under vinter-OL 2002 i Salt Lake City. Sammen med Ulrike Holzner kom hun på andreplass i toerbob for damer bak Vonetta Flowers og Jill Bakken fra USA. 2002 var første gang som det ble arrangert bobsleigh for damer under et vinter-OL.

Fire år senere, under vinter-OL 2006 i Torino ble hun olympisk mester i toerbob for damer sammen med Anja Schneiderheinze.

Kiriasis har blitt verdensmester i bobsleigh seks ganger, hvorav tre i mixed. 2005 i Calgary i toer for damer, 2007 i St. Moritz og 2008 Altenberg i både toer for damer og mixed og 2009 i Lake Placid i mixed.

## OL-medaljer
* 2006  Torino -  **Gull** i bobsleigh, toerbob damer  Tyskland
* 2002  Salt Lake City -  Sølv i bobsleigh, toerbob damer  Tyskland

## Referanser


## Eksterne lenker
* 
* 
* 
*  Offisiell hjemmeside
Maraton (sykkel)

**Maraton** er en øvelse innen terrengsykling og en videreutvikling av grenen rundbane. 

Rittene er som rundbaneritt, men med lengre og mindre tekniske løyper.

Det blir arrangert verdensmesterskap i maraton fra 2003. Det ble også arrangert verdenscupritt i årene 2005&ndash;2008. Fra 2004 ble det arrangert maraton-verdensmesterskap separat fra de andre terrengsykkeløvelsene. 

## Norske ryttere
Norske Gunn-Rita Dahle Flesjå er seks ganger verdensmester og tre ganger europamester i maraton.

## Referanser
Altor Equity Partners

**Altor Equity Partners** er et privat equity selskap med i overkant av 100 ansatte og kontorer i Stockholm, Oslo, København, Helsingfors og Zürich. Selskapet ble stiftet i 2003 av blant andre Harald Mix og har investert i ca. 100 selskaper gjennom i sine fonder, primært i mellomstore selskaper i Norden og DACH regionen. I Altors portefølje er det rundt 50 selskaper på kryss av geografier og sektorer, hvor en stor del av selskapene eies i partnerskap med grundere og tidligere eiere.

Altors forvalter mer enn 10 milliarder Euro, som brukes til å kjøpe og utvikle selskaper. Fra 2014 har Altor sine fond vært lokalisert i Sverige og med det ble Altor det første store private equity selskapet med fond basert i Norden.

Investorene i Altors fond består i hovedsak av stiftelser, pensjonskasser og forsikringsfond. Mer enn tre fjerdedeler av kapitalen kommer fra investorer utenfor Norden, over 40 prosent fra USA.

## Eksterne lenker
*
Susi Erdmann

**Susi-Lisa Erdmann** (født 29. januar 1968) er en tysk aker og  bobkjører som deltok i de olympiske vinterleker 1992 i Albertville, 1994 i Lillehammer, 1998 i Nagano, 2002 i Salt Lake City og 2006 i Torino.

Erdmann vant en olympisk bronsemedalje i aking under vinter-OL 1992 i Albertville. Hun kom på tredjeplass i ener for damer bak Doris Neuner og Angelika Neuner begge fra Østerrike.

To år senere, under vinter-OL 1994 i Lillehammer vant hun en sølvmedalje i aking. Hun kom på andreplass i ener for damer bak italienske Gerda Weissensteiner.
 
Åtte år senere, under vinter-OL 2002 i Salt Lake City vant hun en bronsemedalje i bobsleigh. Sammen med Nicole Herschmann kom hun på tredjeplass i toerbob for damer, bak USA og et annet tysk lag. 2002 var første gang som det ble arrangert bobsleigh for damer under et vinter-OL.

Erdmann har vunnet hele ni verdensmesterskap, sju i aking og to i bobsleigh.
I aking, 1989 i Winterberg ener, 1990 i Calgary mixed, 1991 i Winterberg både ener og mixed, 1993 Calgary og 1995 i Lillehammer i mixed og 1997 i Innsbruck i ener for damer.
I bobsleigh, 2003 i Winterberg og 2004 i Königssee begge i toerbob for damer.

## OL-medaljer
* 1994  Lillehammer -  Sølv i aking, ener damer  Tyskland
* 1992  Albertville -  Bronse i aking, ener damer  Tyskland
* 2002  Salt Lake City -  Bronse i bobsleigh, toerbob damer  Tyskland

## Eksterne lenker
* 
* 
*
Linus Roache

**Linus Roache** (født 1. februar 1964 i Manchester i Lancashire) er en britisk skuespiller. Han debuterte som filmskuespiller i 1985 i filmen *No Surrender*. Han opptrådte i den britiske dramaserien Titanic fra 2012.

Han er medlem av Royal Shakespeare Company, og var med i den amerikanske TV-serien *[[Law & Order]]* i 2008. Han fikk en rolle i krigsfilmen Hart’s War fra 2002, og i Batman Begins fra 2005. I 2014 opptrådte han i den amerikanske actionfilmen Non-Stop, med Liam Neeson og Julianne Moore i hovedrollene.

## Referanser


## Eksterne lenker
*
Ian Richardson

**Ian Richardson** (født 7. april 1934 i Edinburgh i Skottland, død 9. februar 2007 i London i England) var en britisk skuespiller. Hans siste filmopptreden var som dommer Langlois i filmen *[[Becoming Jane]]* som ble utgitt like etter hans død.

Ian Richardson døde av hjerteinfarkt mens han sov 9. februar 2007, i en alder av 72 år. Han ble utnevnt til kommandør av Order of the British Empire i 1989.

## Referanser


## Eksterne lenker
*
Hugo Maurstad

**Hugo Lund Maurstad** (født 20. januar 1965) er daglig leder av det skandinaviske private equity-fondet Altor Equity Partners i Norge. 

Han var tidligere 13 år ved McKinsey, der han i løpet av fem år ble partner og deretter var direktør for Oslo-kontoret i fire år. Før dette var han daglig leder av Lefac AS. 

Maurstad har vært styreleder av selskaper som Relacom, AGR, Lindorff Group AB, Constructor, Simrad, Navico, SPT Group, Helly Hansen, og Telavie AS.

Maurstad er siviløkonom fra Handelshøyskolen BI.

## Referanser
M249 SAW

**M249 SAW** er et lett maskingevær (LMG), og blir som regel kalt SAW (Squad Automatic Weapon). Dette er en amerikansk versjon av FN Minimi og er produsert av det belgiske selskapet FN Herstal.
Dette syv kilos tunge maskingeværet er et ytterst effektivt våpen på langt hold, hvor det hurtig løsner nøyaktige og kraftige skudd. Våpenet er av det amerikanske standardkaliberet, 5,56x45mm NATO. 

Våpenet kan mates ved hjelp av M27 sammenknyttet belte eller STANAG magasiner, som også blir brukt til blant annet automatgeværet M16.

## Gallery

## Eksterne lenker
* 
* Modern Firearms—FN Minimi/M249
Bas-Uele

**Bas-Uele** (Nedre Uele) er en provins i Den demokratiske republikken Kongo. Før konstitusjonen av 2006 var Bas-Uele en del av provinsen Orientale. Provinsen ligger i den nordøstlige delen av landet, ved elven Uele. Hovedstad i Bas-Uele er byen Buta.

## Territorier
* Aketi
* Ango
* Bambesa
* Bondo
* Buta
* Poko

## Referanser
Shinkolobwe

**Shinkolobwe** er en by og en gruve i Katangaprovinsen i Den demokratiske republikken Kongo. Stedet ligger i nærheten av den større byen Likasiog omkring 190 kilometer nordvest for Lubumbashi. Den tidligere gruva lå midt i et 400 kilometer langt belte av uranholdige mineraler. Beltet strekker seg fra sør for Lubumbashi til Kalongwe, vest for Kolwezi. Det bor om lag 15000 mennesker i byen. USA brukte uran fra Shinkolobwe til utvikle Hiroshimabomben. Edgar Sengier, som det tidspunktet var direktør i Union Minière du Haut Katanga, hadde solgt 1,200 tonn med uranmalm til amerikanerne siden 1939.

Gruva ble offisielt stengt 28. januar 2004 ved et dekret fra presidenten. Likevel døde 8 personer og ytterligere 13 omkom i juli 2004 da en del av den gamle gruva kollapset. Den industrielle utvinningen er stanset og gruvegangene er forseglet med sementlokk. Likevel er det bevis for at noe utvinning med håndkraft foregår fortsatt. Et samarbeid mellom forskjellige FN-organisasjoner, under ledelse av  FNs kontor for samordning av humanitære aktiviteter (OCHA) og  FNs miljøprogram (UNEP), and besøkte gruvene. UNEP/OCHA slo fast:

:*Shinkolobwe er representativt for lignende situasjoner i Afrika og resten av utviklingslandene. Det finnes en klar sammenheng mellom fattigdom, miljøvern og denne typen av aktivitet for å overleve. Alternative muligheter for å tjene til livets opphold må utvikles og erstatte uranutvinningen som drives for hånd slik at disse fattige kan skaffes seg et annet levebrød. En helhetlig, tverrfaglig tilnærming i sammenheng med bekjempelse av fattigdom er avgjørende for å løse dette problemet og unngå ytterligere menneskelige og miljømessige katastrofer.*

## Referanser


## Eksterne lenker
* Bilder fra gruva
Ving Rhames

**Irving Rameses Rhames** (født 1959) er en Golden Globe-vinnende amerikansk skuespiller som er best kjent for sitt arbeid med filmene *[[Pulp Fiction]]*, *Don King: Only in America*, og **-filmene.

Rhames dukket først opp på Broadway i stykket *The Winter Boys* i 1984. Han debuterte som filmskuespiller i 1988 med filmen *Patty Hearst*. Ving har også arbeidet med såpeoperaer.

## Filmografi
* 1989 ''De kalte oss helter'' som løytnant Reilly
* 1994 ''Pulp Fiction'' som Marsellus Wallace
* 1996  som Luther Stickell
* 1996 ''Striptease'' som Shad
* 1997 ''Con Air'' som Nathan «Diamond Dog» Jones
* 1999 Entrapment*[[Entrapment]]* som Aaron Thibadeaux.
* 2000  som Luther Stickell
* 2002 ''Lilo og Stitch'' som Cobra Bubbles (stemme)
* 2004 ''Dawn of the Dead'' som Kenneth Hall
* 2006  som Luther Stickell
* 2007 ''I gode og onde dager - Chuck og Larry'' som Fred G. Duncan
* 2008 ''Day of the Dead'' som kaptein Rhodes
* 2009 ''Echelon Conspiracy'' som Dave Grant
* 2009 *[[Surrogates]]* som Profeten
* 2011  som Luther Stickell
* 2015  som Luther Stickell
* 2016 ''Bastards'' som Rod Hamilton.
* 2018  som Luther Stickell

## Referanser


## Eksterne lenker
*
Amanda Root

**Amanda Root** (født 1963 i Chelmsford, Essex) er en britisk teater- og TV-skuespiller som er kjent for sin hovedrolle i BBCs filmatisering av *[[Jane Austen]]* i 1995 og den britiske TV-komedien *All About Me*. I 1989 hadde hun stemmen til Sophie i den animerte filmen *[[SVK]]* som ble skrevet av Roald Dahl.

## Referanser


## Eksterne lenker
*
Enrico Kühn

**Enrico Kühn** (født 10. mars 1977), er en tysk bobkjører som deltok i de olympiske vinterleker 2002 i Salt Lake City og 2006 i Torino.

Kühn ble olympisk mester i bobsleigh under vinter-OL 2002 i Salt Lake City. Sammen  Kevin Kuske, André Lange og Carsten Embach vant han konkurransen i firerbob foran to amerikanske lag.

## OL-medaljer
* 2002  Salt Lake City -  **Gull** i bobsleigh, firerbob  Tyskland

## Eksterne lenker
*
Haut-Lomami

**Haut-Lomani** er en provins i Den demokratiske republikken Kongo. Før konstitusjonen av 2006 var Haut-Lomami en del av provinsen Katanga. Hovedstaden i Haut-Lomami er byen Kamina. 

## Territorier
* Bukama
* Kabongo
* Kamina
* Kaniama
* Malemba-Nkulu

## Referanser